
RESULTATS

Campionat de Catalunya de Cros
Aquest dissabte 13 de febrer a la localitat gironina de Santa Cristina d’Aro, l’atleta de Romania Angèlica Damoc, ha realitzat el seu debut en les competicions amb la samarreta verd-i-blanca.

El debut ha estat en una de les competicions més importants del calendari, el Campionat de Catalunya Absolut, desenvolupat en un circuit molt exigent, amb la presència de les millors atletes catalanes  i la participació de representants d’Andorra, Regne Unit, França i Marroc.

L’Angèlica ha tingut que superar una caiguda en la quarta volta però ha sabut competir i lluitar fins assolir una classificació molt digna.
Malgrat tot ha estat un bon debut amb els colors verd-i-blanc de la entusiasta atleta.
Cros de Mollerussa

El diumenge 28 de febrer una delegació d’atletes del Club han participat en el Cros de la ciutat lleidatana. 
Jackeline Gómez tercera
Brillant debut de la Jackeline amb la tercera posició.

Magnífiques actuacions dels nostres atletes:. Angèlica Damoc, sisena, Laureano López, desè i en el lloc 18è Sergi Ariaca i el jove sub14 Nil Romer

En Sergi Ariaca ha realitzat una bona reaparició competint a gran nivell després de superar la lesió que el va tenir apartat de la competició.

En Sergi va mantenir un ritme de carrera de 3 minuts i 48 segons al kilòmetre en un circuit de cros bastant dur en una distància de 6 Km. 

A l’acabar ens va manifestar que estava content perque veu que va anant agafant forma amb bones sensacions. 
Estem segurs que amb la constància i força de voluntat, assolirà els objectius que es proposi.
Campionat de Catalunya en Pista Coberta

Acaba el mes de febrer amb una altra medalla obtinguda pel nostre atleta Antonio Amigo.

En aquesta ocasió ha estat en la Pista Coberta del Palau Sant Jordi de Barcelona en el decurs del Campionat de Catalunya Màster i en la prova dels 3.000 metres marxa.

Medalla de Plata
L’Antonio ha assolit brillantment la Plata en el Campionat disputat a la prova dels 3.000 metres marxa disputada el diumenge 28 de febrer.  
PROPERAMENT
 Control Social en pista 
El Club està preparant per al proper mes d’abril una jornada atlètica de proves en pista per a totes les categories. 
Properament es donaran a conèixer més detalls.
